Pasop vir hierdie e-pos-slenter - Jou Geld | Solidariteit WêreldJou Geld | Solidariteit Wêreld
Tuis › Artikels › Pasop vir hierdie e-pos-slenter
Pasop vir hierdie e-pos-slenter
'n DStv-e-pos doen tans die rondte waarin potensiële slagoffers gevra word om hul e-pos-adresse te verifieer deur op 'n skakel te klik.
Die e-pos, wat hier onder verskyn, kom oënskynlik van 'n @multichoice.com-adres en beweer dat dit van die DStv Connect Team afkomstig is.
Die e-pos lui, in Engels, "Dear Customer. We noticed you have not yet verified your email address", waarna die ontvanger aangesê word om op 'n skakel te klik om die adres te verifieer om te voorkom dat hy afgesny word.
Die skakel lei na 'n Dropbox-vorm wat vra vir 'n e-pos-adres en 'n wagwoord.
MultiChoice het bevestig dat die e-pos vervals is.
"Ons sal nooit ons kliënte vra om op 'n skakel te klik om hul e-pos-adres te bevestig om te voorkom dat hul DStv-diens afgesny word indien hul e-pos-adres nie geverifieer word nie," sê Multichoice.